Lence Xawê

Lence Xawê, bi tîpguhêziya inglîzî Lanja Khawe (jdb. 1993an li Silêmanî, Başûrê Kurdistanê), parêzer, nivîskar û femînîsteke kurd e. Ew damezrînerê Komela Sofya û kampanyaya medyaya civakî ya #KurdistanWomenPower e, di heman demê de damezrînerê civata Pana ye ji bo pêşîgirtin û kêmkirina êşên bêmalbûnê bêyî cudahiya zayendî.

 Jiyana wê 
Xawê di kanûna paşîn a 1993an de li bajarê Silêmaniyê yê Başûrê Kurdistanê ji dayik bûye. Parêzer û çalakvanek mafên mirovan, Xawê bi jinên kurd yên ku ji bazirganiya zayendiyê û şîdeta nav malê rizgar bûne re kar kiriye. Wê di sala 2016an de Komeleya Sofyayê damezrand da ku bi duçerxeyê pirtûkan bide jin û keçên ku nikarin pirtûkan bikirin. Li gorî Xawê, proje xwendin û gihandina zanînê pêş dixe da ku jin baştir mafên xwe fam bikin. Ne tenê dayîna pirtûkan ji bo rêxistinê kiryareke femînîst e - bikaranîna duçerxeyan wek navgîneke veguhaztinê jî gotineke femînîst e, ji ber ku hîna jî siwarbûna jinan li ser duçerxeyan ji bo wan wekî şerm tê dîtin. Ji destpêka wê ve li Silêmaniyê, ev proje li bajarên din jî wek Hewlêr, Kerkûk û Helebce berfireh bûye.

Xawê di sala 2017an de kampanyaya medyaya civakî #KurdishWomenPower damezrand, ku han da jinan ku wêneyên xwe li ser medyayên civakî parve bikin, li dijî vê ramanê ku wêneyên jinan li ser înternetê bi eslê xwe şerm in. Di sala 2019an de, Xawê û Komela Sofya li Silêmaniyê konferansek derbarê tundûtûjiya zayendî saz kirin, ku cîgirê serokwezîr Qubad Talebanî jî tê de beşdar bû. Ew hevnivîskara guldesteya Kurdish Women's Stories e ku ji aliyê Hûzan Mehmûd ve hatiye çapandin.

 Çavkanî 

Kategorî:Çalakvanên kurd
Kategorî:Çalakvanên kurd ên jin
Kategorî:Femînîstên kurd
Kategorî:Jidayikbûn 1993
Kategorî:Jinên kurd
Kategorî:Mirovên zindî
Kategorî:Nivîskarên kurd ên jin
Kategorî:Parêzerên kurd